《次日又同虹仲登黄楼》
明代·韩日缵

古阁嵯峨百尺危，楼前近俯河之湄。逢人指点坡仙迹，剔藓还看宋代碑。

云物清秋供潦倒，风流异世是今兹。同游况属遗庥在，胜事他年仗腊思。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。